-๑-

**บันทึกรายงานประชุมสภาองค์การบริหารส่วนตำบลหัวทะเล**

**สมัยสามัญ สมัยที่ ๑ ครั้งที่ ๑/๒๕๖๒**

**วันจันทร์ที่ ๑๑ กุมภาพันธ์ ๒๕๖๒**

**ณ ห้องประชุมสภาองค์การบริหารส่วนตำบลหัวทะเล.................................................................**

**ผู้เข้าร่วมประชุม**

๑. นางพรพิมล มาตรังศรี ประธานสภา อบต.หัวทะเล

๒. นายสุภาพ โม่งปราณีต รองประธานสภา อบต.หัวทะเล

๓. นายเวิน โมกศิริ เลขานุการประธานสภา อบต.หัวทะเล

๔. นางอนงค์ ทิมโต สมาชิก อบต.หมู่ ๓

๕. นายอธิวัฒน์ พิมอูบ สมาชิก อบต.หมู่ ๔

๖.นางอุษณี ฉิมวาส สมาชิก อบต.หมู่ ๔

๗.นายประจวบ แคสันเทียะ สมาชิก อบต.หมู่ ๕

๘.นายบุญเชิด เพียขุนทด สมาชิก อบต.หมู่ ๖

๙.นายปราโมทย์ ฟากวิลัย สมาชิก อบต.หมู่ ๗

๑๐.นายเทพนคร ผ่องแผ้ว สมาชิก อบต.หมู่ ๘

๑๑.นางรัตนา โก้จันทึก สมาชิก อบต.หมู่ ๘

๑๒.นายสุนทร เภากุ่ม สมาชิก อบต.หมู่ ๙

๑๓.นายผดุง เทียบขุนทด สมาชิก อบต.หมู่ ๙

๑๔.นายประจักร โม่งประณีต สมาชิก อบต.หมู่ ๑๐

๑๕.นางคำปุ่น อนันตะเสน สมาชิก อบต.หมู่ ๑๐

๑๖.นางจอมศรี ยุทธกล้า สมาชิก อบต.หมู่ ๑๑

๑๗.นายเพชรรุ่ง ดอกเงิน สมาชิก อบต.หมู่ ๑๒

๑๘.นายนิกร ศรีวิเศษ สมาชิก อบต.หมู่ ๑๒

**ผู้ไม่เข้าร่วมประชุม**

๑.นายพลอย กามขุนทด สมาชิก อบต.หมู่ ๑ (ขาด )

๒. นางออน เพียขุนทด สมาชิก อบต.หมู่ ๖ ( ลา )

๓. นายศิริ กามขุนทด สมาชิก อบต.หมู่ ๗ (ขาด )

-๒-

**ผู้เข้าร่วมประชุมสมทบ**

๑ .นายวีรภาส ตันติปัญจพร นายก อบต.หัวทะเล

๒. นายวิโรจน์ แสงจักร รองนายก อบต.หัวทะเล

๓. นายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น)

๔.นายประพันธ์ พลมณี ผู้อำนวยการกองคลัง

๕.นายอนนท์ ดาโม้ หัวหน้าสำนักปลัด อบต.หัวทะเล

๖.กิติศักดิ์ แฮดดี ผู้อำนวยการกองช่าง

๗.นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล

๘.นายสมชาย อาบสุวรรณ์ นักวิเคราะห์นโยบายและแผนอบต.หัวทะเล

๙.นายอานนท์ แสงเพชร นักวิเคราะห์นโยบายและแผนอบต.หัวทะเล

๑๐.นางสาวนันท์ทรัตน์ คำขุนทด ผู้ช่วยเจ้าพนักงานธุรการอบต.หัวทะเล

๑๑.นายมานพ เพียขุนทด ผู้ใหญ่บ้านโคกแสว หมู่ ๖

**เปิดประชุมเวลา ๐๙.๐๐ น.**

นายเวิน โมกศิริ เลขานุการประธานสภา อบต.หัวทะเล ให้สัญญาณเชิญสมาชิกสภาฯทุกท่านเข้า

ห้องประชุมรายงานประธานสภาฯ มีสมาชิกเข้าร่วมประชุมจำนวน ๑๗ ท่าน

ลา ๑ ท่านขาด ๒ ท่าน

1. นายพลอย กามขุนทด สมาชิก อบต.หมู่ ๑ ( ขาด )
2. นางออน เพียขุนทด สมาชิก อบต.หมู่ ๖ ( ลา )

๓.นายศิริ กามขุนทด สมาชิก อบต.หมู่ ๗ ( ขาด )

ประธานสภาฯ กล่าวเปิดการประชุมสมัยสามัญ สมัยที่ ๑ ครั้งที่ ๑ ประจำปี พ.ศ. ๒๕๖๒

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ ไม่มีเรื่องแจ้ง

**ระเบียบวาระที่ ๒ เรื่องรับรองรายงานการประชุมครั้งที่แล้ว(รายงานการประชุม สมัยวิสามัญ สมัยที่ ๓ครั้งที่ ๑ ประจำปี พ.ศ.๒๕๖๑ ประชุมวันที่ ๒๕**

**ธันวาคม พ.ศ. ๒๕๖๑)**

ประธานสภาฯ กล่าวถามที่ประชุมมีท่านใดสงสัยต้องการซักถาม หรือต้องการแก้ไขเพิ่มเติม

รายงานการประชุมครั้งที่แล้วหรือไม่

ที่ประชุม ไม่มี

-๓-

ประธานสภาฯ เมื่อไม่มีท่านใดซักถามหรือเพิ่มเติมเปลี่ยนแปลง ดิฉันจะขอมติรับรองรายงาน

การประชุมครั้งที่แล้ว (รายงานการประชุม สมัยวิสามัญ สมัยที่ ๓ ครั้งที่ ๑

ประจำปี พ.ศ. ๒๕๖๑ ประชุมวันที่ ๒๕ ธันวาคม พ.ศ.๒๕๖๑)โปรดยกมือค่ะ

ที่ประชุม มีมติเป็นเอกฉันท์รับรองรายการการประชุมครั้งที่แล้ว ๑๗ เสียง

(ประธานงดออกเสียง)

**ระเบียบวาระที่ ๓ เรื่องเพื่อพิจารณาและเห็นชอบอนุมัติ**

**๓.๑กำหนดสมัยประชุมสภาองค์การบริหารส่วนตำบลหัวทะเล ประจำปี พ.ศ.๒๕๖๒ และ ประจำปี พ.ศ.๒๕๖๓ (สมัยแรก)**

นายเวิน โมกศิริ เลขานุการประธานสภาฯ กล่าวชี้แจงระเบียบให้ที่ประชุมทราบดังนี้

**ข้อ๒๑**การกำหนดจำนวนสมัยประชุมสามัญประจำปีระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้นวันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนาปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ๑๑มาใช้บังคับโดยอนุโลมเมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผยณสานักงานองค์กรปกครองส่วนท้องถิ่นในกรณีที่ไม่ได้กำหนดสมัยประชุมสามัญประจำปีไว้หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้หรือมีความจำเป็นต้องเปลี่ยนแปลงสมัยประชุมสามัญประจำปีหรือวันเริ่มสมัยประชุมสามัญประจำปีที่กำหนดไว้แล้วให้ประธานสภาท้องถิ่นนำปรึกษาในสมัยประชุมสามัญประจำปีอื่นหรือในสมัยประชุมวิสามัญก็ได้

ประธานสภาฯ เปิดโอกาสให้ที่ประชุมร่วมแสดงความคิดเห็นการกำหนดสมัยประชุมประจำปี

พ.ศ. ๒๕๖๒ และ ประจำปี พ.ศ.๒๕๖๓ (สมัยแรก)

นายสุภาพ โม่งประณีต รองประธานสภาฯ กล่าวแสดงความคิดเห็นขอให้เลื่อนสมัยประชุมของเดือนกุมภาพันธ์มาเป็นเดือนมกราคมได้หรือไม่ เพราะจะได้ไม่ตรงกับช่วยจัดงานวันผู้สูอายุในเดือนเมษายน

นายวีรภาส ตันติปัญจพร นายก อบต.หัวทะเล กล่าวเห็นด้วยกับ นายสุภาพ โม่งประณีต รองประธานสภาฯ และในเดือนมีนาคมที่จะถึงนี้ก็จะมีการเลือกตั้ง เจ้าหน้าที่ของอบต.ก็จะต้องมีหน้าที่จัดส่งเอกสารต่างๆเกี่ยวกับการเลือกตั้ง แต่ทั้งนี้ขึ้นอยู่ที่สภาฯจะเห็นชอบหรือไม่

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าวแสดงความคิดเห็นเรื่อง

-๔-

การกำหนดสมัยประชุมฯ โดยเห็นว่าให้คงไว้เช่นเดิม ยกเว้นสมัยที่ ๒ เดือนเมษายน ขอเปลี่ยนแปลงจากวันที่ ๑ – ๑๕ เมษายน ๒๕๖๒ เป็นวันที่ ๑๖ – ๓๐ เมษายน ๒๕๖๒ มีกำหนด ๑๕ วัน เพื่อที่จะไม่ให้ตรงกับช่วงการจัดงานวันผู้สูงอายุเหมือนทุกปีดีหรือไม่

ประธานสภาฯ กล่าวถามที่ประชุมมีท่านใดแสดงความคิดเห็นเพิ่มเติมหรือไม่

ที่ประชุม ไม่มี

ประธานสภาฯ เมื่อไม่มีท่านใดเสนอหรือแสดงความคิดเห็นเพิ่มเติม ดิฉันจะขอมติที่ประชุม ท่านใดเห็นชอบให้กำหนดสมัยประชุม ประจำปี พ.ศ. ๒๕๖๒ เป็นสี่สมัยรายละเอียดดังนี้

สมัยที่ ๑ เริ่มวันที่ ๑ ถึงวันที่ ๑๕ กุมภาพันธ์ ๒๕๖๒ มีกำหนด ๑๕ วัน

สมัยที่ ๒ เริ่มวันที่ ๑๖ ถึงวันที่ ๓๐ เมษายน ๒๕๖๒ มีกำหนด ๑๕ วัน

สมัยที่ ๓ เริ่มวันที่ ๑ ถึงวันที่ ๑๕ มิถุนายน ๒๕๖๒ มีกำหนด ๑๕ วัน

สมัยที่ ๔ เริ่มวันที่ ๑ ถึงวันที่ ๑๕ สิงหาคม ๒๕๖๒ มีกำหนด ๑๕ วัน

โปรดยกมือค่ะ

ที่ประชุม มีมติเห็นชอบเป็นเอกฉันท์ ๑๗ เสียง(ประธานงดออกเสียง)

ประธานสภาฯ ขอมติเห็นชอบการกำหนดสมัยประชุม ประจำปี พ.ศ. ๒๕๖๓ (สมัยแรก) ท่าน

ใดเห็นชอบให้เริ่มวันที่ ๑ ถึงวันที่ ๑๕ กุมภาพันธ์ ๒๕๖๓ มีกำหนด ๑๕ วัน โปรดยกมือค่ะ

ที่ประชุม มีมติเห็นชอบเป็นเอกฉันท์ ๑๗ เสียง(ประธานงดออกเสียง)

**๓.๒พิจารณาร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒**

ประธานสภาฯ กล่าวเชิญเจ้าหน้าที่ชี้แจให้ที่ประชุมทราบ

นายอนนท์ ดาโม้ หัวหน้าสำนักปลัด กล่าวชี้แจงให้ที่ประชุมทราบเกี่ยวกับร่างข้อบัญญัติองค์การ

บริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒เนื่องจากที่ผ่านมาร่างข้อบัญญัติฯนี้ ได้ผ่านการพิจารณาอนุมัติจากสภา อบต.หัวทะเลเรียบร้อยแล้วและนายอำเภอได้ลงนามอนุมัติร่างข้อบัญญัติแล้ว และทางอบต.หัวทะเลได้จัดส่งร่างข้อบัญญัติฯ ดังกล่าว ไปยังสำนักงานเลขาธิการ สำนักนายกรัฐมนตรี เพื่อที่จะขออนุมัติตามขั้นตอนต่อไป แต่ปรากฏว่าร่างข้อบัญญัติฯดังกล่าว ไม่ผ่านสำนักงานเลขาธิการ สำนักนายกรัฐมนตรี จึงต้องดำเนินการแก้ไขแล้วส่งไปยังสำนักงานเลขาธิการ สำนักนายกรัฐมนตรีพิจารณาตามขั้นตอน จึงต้องขอให้

-๕-

สภาฯอบต.หัวทะเล พิจารณาให้ความเห็นชอบอนุมัติอีกครั้งหนึ่ง พร้อมอ่านระเบียบการพิจารณาให้สมาชิกทราบ ระเบียบว่าด้วยข้อบังคับการประชุมสภาฯ พ.ศ.๒๕๔๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔)ข้อ๔๕

ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระแต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ในการพิจารณาสามวาระรวดเดียวผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้วการพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภาโดยให้ประธานที่ประชุมเป็นประธานคณะกรรมการแปรญัตติญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ประธานสภาฯ เปิดโอกาสให้สมาชิกเสนอว่าต้องการให้พิจารณาสามวาระรวดเดียวหรือไม่พร้อมกล่าวหากท่านใดเสนอให้พิจารณาสามวาระรวดเดียว จะต้องมีผู้รับรองสองท่าน

นายประจวบ แคสันเทียะ สมาชิก อบต. หมู่ที่ ๕ เสนอให้พิจารณาสามวาระรวดเดียว

1. นายประจักร โม่งประณีต สมาชิก อบต. หมู่ ๑๐ รับรองครับ
2. นางจอมศรี ยุทธกล้า สมาชิก อบต. หมู่ ๑๑ รับรองค่ะ

นางคำปุ่น อนันตะเสน สมาชิก อบต. หมู่ที่ ๑๐ เสนอให้พิจารณาสามวาระรวดเดียว

1. นางอนงค์ ทิมโต สมาชิก อบต. หมู่ ๓ รับรองค่ะ
2. นางอุษณี ฉิมวาส สมาชิก อบต. หมู่ ๔ รับรองค่ะ

นายนิกร ศรีวิเศษ สมาชิก อบต หมู่ที่ ๑๒ เสนอให้พิจารณาสามวาระรวดเดียว

1. นายปราโมทย์ ฟากวิลัย สมาชิก อบต. หมู่ ๗ รับรองครับ
2. นายสุนทร เภากุ่ม สมาชิก อบต หมู่ ๙ รับรองครับ

นายผดุง เทียบขุนทด สมาชิก อบต. หมู่ที่ ๙ เสนอให้พิจารณาสามวาระรวดเดียว

1. นางรัตนา โก้จันทึก สมาชิก อบต. หมู่ ๘ รับรองค่ะ
2. นายนิกร ศรีวิเศษ สมาชิก อบต. หมู่ ๑๒ รับรองค่ะ

นางจอมศรี ยุทธกล้า สมาชิก อบต. หมู่ที่ ๑๑ เสนอให้พิจารณาสามวาระรวดเดียว

1. นายอธิวัฒน์ พิมอูบ สมาชิก อบต. หมู่ ๔ รับรองครับ
2. นายผดุง เทียบขุนทด สมาชิก อบต. หมู่ ๙ รับรองครับ

-๖-

นายปราโมทย์ ฟากวิลัย สมาชิก อบต.หมู่ที่ ๗ เสนอให้พิจารณาสามวาระรวดเดียว

1. นายประจวบ แคสันเทียะ สมาชิก อบต. หมู่ ๕ รับรองครับ
2. นายเวิน โมกศิริ เลขานุการประธานสภาฯ รับรองครับ

นายเวิน โมกศิริ เลขานุการประธานสภาฯ เสนอให้พิจารณาสามวาระรวดเดียว

1. นายเทพนคร ผ่องแผ้ว สมาชิก อบต. หมู่ ๘ รับรองครับ
2. นายเพชรรุ่ง ดอกเงิน สมาชิก อบต. หมู่ ๑๒ รับรองครับ

ประธานสภาฯ กล่าวถามท่านใดมีข้อเสนอเพิ่มเติมหรือไม่

ที่ประชุม ไม่มี

ประธานสภาฯ เมื่อไม่มีท่านใดเสนอเป็นอย่างอื่น ดิฉันจะขอมติที่ประชุม ท่านใดเห็นชอบ

อนุมัติให้พิจารณาร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒ สามวาระรวด

ที่ประชุม มีมติเห็นชอบเป็นเอกฉันท์ให้พิจารณาสามวาระรวด ๑๗ เสียง(ประธานสภาฯงดออกเสียง)

**วาระที่ ๑ รับหลักการร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒**

ประธานสภาฯ เชิญเจ้าหน้าที่ชี้แจงรายละเอียดร่างข้อบัญญัติฯให้ที่ประชุมทราบ

นายอนนท์ ดาโม้ หัวหน้าสำนักปลัด อ่านชี้แจงรายละเอียดร่างข้อบัญญัติฯให้ที่ประชุมทราบ

พร้อมกล่าวให้ที่ประชุมดูร่างข้อบัญญัติฯตามไปพร้อมๆกัน เอกสารตามที่ได้ส่งให้สมาชิกทุกท่านแล้ว ก่อนประชุมสามวัน

นายเวิน โมกศิริ เลขานุการประธานสภาฯ แจ้งระเบียบให้สมาชิกทราบ ดังนี้

ข้อ ๔๗ ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้

ข้อ ๔๘ ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณ ให้ประธานสภาท้องถิ่นนาปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการ ในคณะกรรมการหาข้อยุติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด โดยให้นำวิธีการเลือกในข้อ ๑๒ แห่งระเบียบนี้ มาใช้บังคับโดยอนุโลม แล้วแจ้งมติไม่รับ

-๗-

หลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาลให้แจ้งผู้ว่าราชการจังหวัดทราบ กรณีองค์การบริหารส่วนตำบลให้แจ้งนายอำเภอทราบ ทั้งนี้ ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ ให้ประธานสภาท้องถิ่นทาหนังสือแจ้งมติของสภาท้องถิ่นที่ไม่รับหลักการแห่งร่างข้อบัญญัติงบประมาณให้ผู้บริหารท้องถิ่นทราบในวันถัดจากวันที่สภาท้องถิ่นมีมติไม่รับหลักการ ร่างข้อบัญญัติงบประมาณที่ผ่านการพิจารณาของคณะกรรมการหาข้อยุติตามวรรคหนึ่งให้สภาท้องถิ่นนำเข้าพิจารณาในวาระที่สอง และวาระที่สามตามลำดับ

ประธานสภาฯ กล่าวถามสมาชิกสภาฯท่านใดซักถามร่างข้อบัญญัติฯหรือไม่

ที่ประชุม ไม่มีท่านใดซักถาม

ประธานสภาฯ เมื่อไม่มีท่านใดซักถาม ดิฉันขอมติจากที่ประชุมรับหลักการร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒ ท่านใดรับหลักการโปรดยกมือค่ะ

ที่ประชุม มีมติเป็นเอกฉันท์จำนวน ๑๗ เสียง รับหลักการร่างข้อบัญญัติฯ (ประธานงด

ออกเสียง)

**วาระที่ ๒ ขั้นแปรญัตติ**

ประธานสภาฯ ชี้แจงระเบียบให้ที่ประชุมทราบอีกครั้ง ดังนี้

ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้วนั้น การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

เต็มสภา โดยให้ประธานที่ประชุมเป็นประธานคณะกรรมการแปรญัตติญัตติ ร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

นายเวิน โมกศิริ เลขานุการประธานสภาฯ กล่าวชี้แจงระเบียบให้ที่ประชุมทราบ ดังนี้

ข้อ ๕๙ การแปรญัตติร่างข้อบัญญัติงบประมาณ จะกระทำได้เฉพาะการขอลด

รายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิก

-๘-

สภาท้องถิ่นรับรองเช่นเดียวกับการเสนอญัตติ คำแปรญัตติให้เสนอล่วงหน้า

เป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง ๒๑

ข้อ ๖๐ ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยน แปลงความประสงค์ของจานวนเงินที่ขออนุมัติจ่าย เว้นแต่จะได้รับคารับรอง

จากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

ข้อ ๖๑ ห้ามไม่ให้แปรญัตติในรายการและจานวนเงินซึ่งมีข้อผูกพันอย่างใดอย่างหนึ่งดังต่อไปนี้ (๑) ดอกเบี้ยและเงินส่งใช้ต้นเงินกู้ (๒) รายจ่ายซึ่งเป็นจานวนเงินที่ต้องจ่ายตามกฎหมาย ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธาน สภาท้องถิ่นเป็นผู้วินิจฉัยชี้ขาด

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและ

บันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของ

คณะกรรมการแปรญัตติเกี่ยวด้วยการแปรญัตตินั้นเป็นประการใด การสงวน

ความเห็นของกรรมการแปรญัตติ ตลอดจนการสงวนคาแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบ รายงานหรือชี้แจงข้อสงสัยต่าง ๆ เกี่ยวกับรายงานนั้น

ข้อ ๑๑๐ ญัตติร่างข้อบัญญัติที่สภาท้องถิ่นลงมติรับหลักการ และส่งคณะ

กรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่นรายงานย่อตามวรรคหนึ่ง อย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้างการแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย

ประธานสภาฯ การพิจารณาร่างข้อบัญญัติวาระที่ 2 ให้ปรึกษาเรียงลำดับข้อเฉพาะ ที่มีการ

แปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วย

-๙-

กับคำแปรญัตติหรือเห็นด้วยกับการแก้ไขในข้อใดแล้วไม่ให้เสนอขอแปรญัตติหรือเสนอขอเปลี่ยนแปลงมติอีก พร้อมกล่าวถามสมาชิกมีท่านใดต้องการแปรญัตติร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒หรือไม่

ที่ประชุม ไม่มี

ประธานสภาฯ เมื่อไม่มีท่านใดเสนอคำแปรญัตติ ดิฉันขอมติที่ประชุมสภาฯ สมาชิกท่านใดเห็นชอบให้คงไว้ตามร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒ เดิม โปรดยกมือค่ะ

ที่ประชุม มีมติเห็นชอบเป็นเอกฉันท์ให้คงไว้ตามร่างข้อบัญญัติฯเดิม ๑๗ เสียง(ประธาน

งดออกเสียง)

ประธานสภาฯ กล่าวสรุปว่า ไม่มีท่านใดแปรญัตติเนื่องจากเห็นว่าร่างข้อบัญญัติองค์การ

บริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒ มีความถูกต้องสมบูรณ์แล้ว ขอให้ที่ประชุมแสดงความเห็น มีท่านใดจะอภิปรายซักถามหรือมีความเห็นแตกต่างจากอย่างอื่นหรือไม่ ขอเชิญยกมือและลุกขึ้นอภิปรายเป็นรายบุคคล

ที่ประชุม ไม่มีท่านใดอภิปรายเพิ่มเติม

**วาระที่ ๓ ขั้นเห็นชอบให้ใช้เป็นข้อบัญญัติ**

ประธานสภาฯ แจ้งให้ที่ประชุมทราบว่าในวาระเห็นชอบให้ใช้เป็นข้อบัญญัตินั้นจะไม่มีการ

อภิปราย จึงขอให้สมาชิกทุกท่านร่วมกันพิจารณาว่าจะลงมติให้ตราเป็น ข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒หรือไม่ และขอให้เลขานุการสภาฯ นับคะแนนเสียง ท่านใดเห็นชอบโปรดยกมือ

ที่ประชุม มีมติเป็นเอกฉันท์เห็นชอบให้ตราเป็นข้อบัญญัติองค์การบริหารส่วนตำบลหัว

ทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๒

ด้วยคะแนน ๑๗ เสียง (ประธานงดออกสียง)

**๓.๓ พิจารณาการโอนงบประมาณรายจ่าย ประจำปีงบประมาณ พ.ศ.**

**๒๕๖๒**

ประธานสภาฯ กล่าวเชิญเจ้าหน้าที่ชี้แจงรายละเอียดให้ที่ประชุมทราบ

นายอนนท์ ดาโม้ หัวหน้าสำนักปลัด กล่าวชี้แจงบัญชีการโอนงบประมาณรายจ่ายประจำปี

-๑๐-

งบประมาณ พ.ศ. ๒๕๖๒ แผนงานสาธารณสุข ประเภทรายจ่าย

เงินประจำตำแหน่ง โอนลดจำนวน ๒๕,๐๐๐ บาท โอนมาตั้งรายการใหม่ แผนงาน บริหารงานทั่วไป ประเภทรายจ่าย เงินอุดหนุนองค์กรปกครองส่วนท้องถิ่น จำนวน ๒๕,๐๐๐ บาทพร้อมขอให้สมาชิกดูตามไปพร้อมๆ รายละเอียดตามที่ได้ส่งให้สมาชิกแล้วก่อนเข้าประชุมสามวัน

ประธานสภาฯ กล่าวถามที่ประชุม ท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ เมื่อไม่มีท่านใดซักถาม ดิฉันจะขอมติเห็นชอบบัญชีการโอนงบประมาณ

รายจ่ายประจำปีงบประมาณ พ.ศ. ๒๕๖๒แผนงานสาธารณสุข ประเภทรายจ่าย เงินประจำตำแหน่ง โอนลดจำนวน ๒๕,๐๐๐ บาท โอนมาตั้งรายการใหม่ แผนงาน บริหารงานทั่วไป ประเภทรายจ่าย เงินอุดหนุนองค์กรปกครองส่วนท้องถิ่น จำนวน ๒๕,๐๐๐ บาทท่านใดเห็นชอบโปรดยกมือค่ะ

ที่ประชุม มีมติเห็นชอบ ๑๗ เสียง (ประธานงดออกเสียง)

**๓.๔ พิจารณาเห็นชอบ เรื่อง การรื้อถอนห้องศูนย์พัฒนาเด็กเล็กตำบลหัวทะเล (ห้องเล็กข้างใน)**

ประธานสภาฯ กล่าวเชิญเจ้าหน้าที่ชี้แจงให้ที่ประชุมทราบ

นางสุภาวดี ฟากวิลัย ผู้อำนวยการกองสวัสดิการสังคม กล่าวชี้แจงรายละเอียดให้ที่ประชุมทราบ สืบเนื่องจาก อบต.หัวทะเลได้รื้อถอนอาคารสำนักงานหลังเก่าและได้นำเครื่องปรับอากาศเก่าจากอาคารที่รื้อถอนมาติดตั้งให้กับศูนย์พัฒนาเด็กเล็ก แต่ห้องศูนย์พัฒนาเด็กเล็กมีขนาดเล็ก ไม่เหมาะสมกับเครื่องปรับอากาศ เพราะเครื่องปรับอากาศมีขนาด ๒๔,๐๐๐ BTU จึงจำเป็นต้องทุบห้องเล็กออกเพื่อที่จะให้เด็กๆได้รับความเย็นอย่างทั่วถึงและอุณหภูมิพอเหมาะ และเมื่อรื้อถอนห้องดังกล่าวแล้วจะได้ประโยชน์เพิ่มเติม คือ ครูจะสามารถดูแลเด็กได้อย่างทั่วถึงโดยและสะดวกมากขึ้นในการดูแลเด็ก เนื่องจากกรดำเนินการดังกล่าว เป็นสิ่งปลูกสร้าง จึงต้องขออนุมัติจากสภาให้เห็นชอบในการรื้อถอนดังกล่าว และการดำเนินการรื้อถอนครั้งนี้ไม่ต้องใช้งบประมาณรายจ่ายแต่อย่างใด เพราะจะขอแรงจากเจ้าหน้าที่จาก อบต. ให้ช่วยกันดำเนินการรื้อถอน

ประธานสภาฯ กล่าวถามมีท่านใดสงสัยต้องการซักถาม หรือต้องการแสดงความคิดเห็นหรือไม่

นายประจวบ แคสันเทียะ สมาชิก อบต. หมู่ที่ ๕ กล่าวแสดงความคิดเห็น ว่าเห็นด้วยกับการรื้อถอนครั้งนี้ เพราะเป็นประโยชน์กับเด็กๆ

-๑๑-

ประธานสภาฯ กล่าวถามมีท่านใดต้องการแสดงความคิดเห็นเพิ่มเติมหรือไม่

ที่ประชุม ไม่มี

ประธานสภาฯ เมื่อไม่มีท่านใดซักถามหรือแสดงความคิดเห็นเพิ่มเติมดิฉันจะขอมติเห็นชอบ ท่านใดเห็นชอบให้รื้อถอนห้องศูนย์พัฒนาเด็กเล็กตำบลหัวทะเล (ห้องเล็กข้างใน)โปรดยกมือค่ะ

ที่ประชุม มีมติเห็นชอบ ๑๗ เสียง (ประธานงดออกเสียง)

**ระเบียบวาระที่ ๔ เรื่องอื่นๆ**

**๔.๑ รายงานสถานการณ์คลัง องค์การบริหารส่วนตำบลหัวทะเล**

**ประธานสภาฯ กล่าวเชิญเจ้าหน้าที่รายงานสถานการณ์คลังให้ที่ประชุมทราบ**

นายประพันธ์ พลมณี ผู้อำนวยการกองคลัง กล่าวรายงานสถานการณ์คลังให้ที่ประชุมทราบและ

ขอให้สมาชิกดูตามไปพร้อมๆกัน รายละเอียดตามเอกสารที่ได้แจกให้สมาชิกแล้ว

ประธานสภาฯ กล่าวถามที่ประชุมท่านใดสงสัยต้องการซักถามหรือ

นายเวิน โมกศิริ เลขานุการประธานสภาฯกล่าวถามโครงการโครงการที่๒๒โครงการก่อสร้างท่อลอดเหลี่ยมบ้านโนนสังข์ จะดำเนินการก่อสร้างเมื่อใด รวมถึงโครงการนานายช่วยและโครงการนานางน้อย จะได้ดำเนินการเมื่อใดครับ

นายวีรภาส ตันติปัญจพร นายก อบต.หัวทะเล กล่าวชี้แจงโครงการโครงการก่อสร้างท่อลอดเหลี่ยมบ้านโนนสังข์เนื่องจากช่วงนี้เป็นช่วงฤดูเก็บเกี่ยวและขนส่งพืชผลทางการเกษตร ประชาชนได้ร้องขอมาว่าอย่าเพิ่งดำเนินการก่อสร้างโครงการดังกล่าวเนื่องจากเกรงว่าจะสัญจรไปมาไม่สะดวกและขนส่งผลิตผลทางการเกษตรได้ทัน พร้อมกล่าวเกี่ยวกับการเข้าร่วมกิจกรรม ขอให้สมาชิกให้ความร่วมมือในการเข้าร่วมกิจกรรมต่างๆ ทั้งที่ทางอำเภอบำเหน็จณรงค์จัด หรือทางหน่วยงาน อบต.จัด ขอให้สมาชิกเข้าร่วมกิจกรรมด้วยครับ พร้อมกล่าวว่าขณะนี้ประชาชนบ้านเขาดิน หมู่ที่ ๕ กำลังประสบกับปัญหาขาดแคลนน้ำอุปโภค บริโภค และอีกหมู่บ้านหนึ่งคือหมู่บ้านโคกแสวซึ่งขณะนี้น้ำในสระเหลือน้อยมาก

ประธานสภาฯ กล่าวถามสมาชิก หมู่ที่ ๕ ว่าสถานการณ์เป็นอย่างไรบ้าง

นายประจวบ แคสันเทียะ สมาชิก อบต.หมู่ที่ ๕ กล่าวรายงานสถานการณ์ ว่าขณะนี้ประชาชนกำลังประสบปัญหาขาดแคลนน้ำอุปโภค บริโภค เดือนร้อนเป็นอย่างมาก เบื้องต้นทางองค์การบริหารส่วนตำบลหัวทะเล ได้เข้าไปช่วยเหลือโดยการนำรถบรรทุก

-๑๒-

น้ำเอนกประสงค์ไปส่งน้ำให้ พอช่วยบรรเทาความเดือดร้อนได้บ้าง ขณะนี้กำลังประสานกับการประปาส่วนภูมิภาคที่จะเข้ามาให้ความช่วยเหลืออีกหน่วยงานหนึ่ง

ประธานสภาฯ กล่าวเชิญสมาชิก หมู่ที่ ๖ รายงานสถานการณ์ทางหมู่บ้านให้สมาชิกทราบว่าเป็นอย่างบ้าง

นายบุญเชิด เพียขุนทด สมาชิก อบต.หมู่ที่ ๖ กล่าวรายงานสถานการณ์ทางหมู่บ้านให้ที่ประชุมทราบ ว่าขณะนี้ประชาชนหมู่บ้านโคกแสวก็กำลังประสบกับปัญหาความเดือดร้อน เนื่องจากขาดแคลนน้ำอุปโภค บริโภค และอยากให้ทางองค์การบริหารส่วนตำบลหัวทะเล เข้าไปช่วยเหลือเบื้องต้น เพราะขณะนี้ปริมาณน้ำเหลือน้อยมาก

นายวีรภาส ตันติปัญจพร นายก อบต.หัวทะเล กล่าวทางอบต.ได้ช่วยเหลือเบื้องต้นโดยการนำรถบรรทุกน้ำเอนกประสงค์ บรรทุกน้ำไปส่งให้กับประชาชนหมู่ที่ ๕ และหมู่ที่ ๖ จะเร่งหาแนวทางการแก้ไขปัญหาความเดือดร้อนให้ทั้งสองหมู่บ้านต่อไป

ประธานสภาฯ กล่าวถามมีท่านใดเพิ่มเติมเรื่องอื่นๆหรือไม่

นายวิโรจน์ แสงจักร รองนายก อบต.หัวทะเล กล่าวทำความเข้าใจเรื่องการเสนอโครงการเพื่อที่จะแก้ไขแผน ขอให้สมาชิกแต่ละหมู่ ส่งโครงการให้ทันตามที่เจ้าหน้าที่กำหนด เพื่อที่จะได้ดำเนินการตามขั้นตอนได้ทันเวลา พร้อมกล่าวถึงการคุมงาน ขอให้สมาชิกทุกหมู่ช่วยดูด้วยเรื่องของลูกรังด้วย

**๔.๒ โครงการศึกษาดูงาน**

ประธานสภาฯ กล่าวเชิญเจ้าหน้าที่ชี้แจงให้ที่ประชุมทราบ

นายอนนท์ ดาโม้ หัวหน้าสำนักปลัด ชี้แจงเรื่องโครงการศึกษาดูงานเกี่ยวกับสถานที่ศึกษาดูงาน ที่พัก และรายละเอียดต่างๆให้ที่ประชุมทราบอย่างคร่าวๆ

**๔.๓ เรื่องการจัดทำแผนพัฒนาประจำปี พ.ศ. ๒๕๖๒**

ประธานสภาฯ กล่าวเชิญเจ้าหน้าที่ซื้อแจงให้ที่ปะชุมทราบ

นายอนนท์ ดาโม้ หัวหน้าสำนักปลัด ชี้แจงขั้นตอนการจัดทำแผน การเปลี่ยนแปลงคำชี้แจง การเพิ่มแผน ให้ที่ประชุมทราบ และให้สมาชิกแต่ละหมู่บ้านช่วยกันจัดทำให้ชัดเจน ถูกต้องเป็นไปตามระเบียบ

ประธานสภาฯ กล่าวถามมีท่านใดเพิ่มเติมหรือไม่

ที่ประชุม ไม่มี

ประธานสภาฯ กล่าวเชิญนายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น)ชี้แจงข้อราชการให้ที่ประชุมทราบ

นายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น) กล่าวชี้แจงข้อราชการต่างๆ ดังนี้

-๑๓-

1. เรื่องประกาศราชกิจจานุเบกษา ให้วันที่วันที่ ๒๓ มีนาคม ๒๕๖๒ เป็นวันเลือกตั้ง
2. การวางตัวเป็นกลาง ของเจ้าหน้าที่ของรัฐ
3. โครงการคลองสวย อบต.หัวทะเล ส่งคลองห้วยสีมุมไปประกวด
4. หนังสือจากรองนายกรัฐมนตรี เรื่องภัยแล้ง ให้สมาชิกทุกท่านช่วยเป็นหูเป็นตา สอดส่องดูแล ระวังไฟในช่วงฤดูแล้ง
5. เรื่องขยะมูลฝอย สืบเนื่องจากที่ อบต.ได้ทำการถางป่าและเผาขยะทำความสะอาดถนนทางเข้าอบต. แต่ก็ยังมีคนทิ้งขยะอยู่ จึงขอให้สมาชิกประชาสัมพันธ์ให้ประชาชนงดทิ้งขยะบริเวณดังกล่าว

นางจอมศรี ยุทธกล้า สมาชิก อบต. หมู่ที่ ๑๑กล่าวกำนันตำบลหัวทะเล ได้ทำการประชาคมหมู่บ้าน เรื่องขยะมูลฝอย เรื่องแผน เพื่อที่จะนำมาบรรจุเพิ่มเติมในแผนพัฒนาสี่ปี

ประธานสภาฯ กล่าวถามมีท่านใดมีเรื่องอื่นๆเพิ่มเติมหรือไม่

นายอนนท์ ดาโม้ หัวหน้าสำนักปลัด กล่าวเรื่องการบริหารจัดการขยะในเขตตำบลหัวทะเล ในตำบลหัวทะเล มีหมู่บ้านที่บริหารจัดการขยะได้ดีที่สุด คือ บ้านโคกแสว หมู่ที่ ๖ รองลงมาก็คือหมู่บ้านหนองดง หมู่ที่ ๗ รองลงมาก็คือบ้านหนองประดู่ หมู่ที่ ๔ หมู่บ้านที่มีการคัดแยกขยะได้ดีมากคือ บ้านหนองดง หมู่ที่ ๗

ประธานสภาฯ กล่าวถามที่ประชุมมีเรื่องอื่นเพิ่มเติมหรือไม่

ที่ประชุม ไม่มี

ประธานสภาฯ กล่าวขอบคุณสมาชิกทุกท่านที่เข้าร่วมประชุมในครั้งนี้ พร้อมกล่าวปิดการประชุม

**ปิดประชุม เวลา ๑๒.๓๐ น.**

ลงชื่อ..............................................................ผู้บันทึกรายงานการประชุม

(นายเวินโมกศิริ)

เลขานุการสภาองค์การบริหารส่วนตำบลหัวทะเล

-๑๔-

ลงชื่อ................................................................ผู้ตรวจรายงานการประชุม

(นายพลอย กามขุนทด)

สมาชิกสภาองค์การบริหารส่วนตำบลหัวทะเล หมู่ ๑

ลงชื่อ..................................................................ผู้ตรวจรายงานการประชุม

(นายเทพนคร ผ่องแผ้ว)

สมาชิกสภาองค์การบริหารส่วนตำบลหัวทะเลหมู่ ๘

ลงชื่อ..................................................................ผู้ตรวจรายการงานประชุม

(นายอธิวัฒน์พิมอูบ)

สมาชิกสภาองค์การบริหารส่วนตำบลหัวทะเล หมู่ ๔

ลงชื่อ....................................................................ผู้ตรวจสอบรายงานการประชุม

(นางพรพิมล มาตรังศรี)

ประธานสภาองค์การบริหารส่วนตำบลหัวทะเล